rejauldu/bengali-wikipedia huggingface dataset:
কাজী নজরুল ইসলামের সমাধিসৌধ হল বাংলাদেশের রাজধানী ঢাকায় অবস্থিত একটি সমাধিসৌধ। এটি বিংশ শতাব্দীর লেখক, সঙ্গীতজ্ঞ ও বাংলাদেশের জাতীয় কবি কাজী নজরুল ইসলামের সমাধিকে চিহ্নিত করেছে। তিনি ২৯ আগস্ট ১৯৭৬ সালে মৃত্যুবরণ করেন। ১৯৭৬ সালে তাকে এখানে কবর দেওয়া হয়। পরবর্তীতে তার কবরকে সমাধিসৌধে রূপ দেওয়া হয়। মাজহারুল ইসলামের নকশায় নির্মিত সৌধটি ২০০৯ সালে উদ্বোধন করা হয়। কাজী নজরুল ইসলামের কবর ছাড়াও সমাধির কমপ্লেক্সে ঢাকা বিশ্ববিদ্যালয় ও বাংলাদেশের জাতীয় ব্যক্তিত্বদের কবর আছে।   পটভূমি  থাম্ব|ঢাকা বিশ্ববিদ্যালয় কেন্দ্রীয় মসজিদের পাশে কাজী নজরুল ইসলামকে দাফন করা হয় কাজী নজরুল ইসলাম ১৯৪০ সালে প্রকাশিত তার এক নজরুলগীতিতে "মসজিদেরই পাশে আমার কবর দিও ভাই, যেন গোরে থেকেও মোয়াজ্জিনের আজান শুনতে পাই" পঙক্তির মাধ্যমে মৃত্যুর পর মসজিদের পাশে সমাহিত হওয়ার ইচ্ছা প্রকাশ করেছিলেন।  বাংলাদেশ স্বাধীনতা অর্জনের পর কাজী নজরুল ইসলাম ও তার পরিবারকে প্রধানমন্ত্রী শেখ মুজিবুর রহমান ১৯৭২ সালের ২৪ মে তার জন্মদিনে কলকাতা থেকে ঢাকায় নিয়ে আসেন। নজরুল সপরিবারে বাংলাদেশে বসবাস শুরু করেন। অসুস্থতার দরূন ১৯৭৫ সালের ২৩ জুলাইয়ে তিনি ঢাকার পিজি হাসপাতালে ভর্তি হয়েছিলেন। ১৯৭৬ সালের ১৮ ফেব্রুয়ারিতে তিনি বাংলাদেশের নাগরিকত্ব পান, এরপর থেকে তার শারীরিক অবস্থার অবনতি হতে থাকে। ২৯ আগস্ট ১৯৭৬ সালে মৃত্যুর পর তার লেখা গানে প্রকাশিত ইচ্ছানুযায়ী তাকে ঢাকা বিশ্ববিদ্যালয়ের কেন্দ্রীয় মসজিদের পাশে সমাহিত করা হয়।   নির্মাণ  থাম্ব|সমাধিসৌধ কমপ্লেক্সের ফলক এটির নকশা করেছেন মাজহারুল ইসলাম। নির্মাণ শেষে ২০০৯ সালের ২৭ আগস্ট সমাধিসৌধ উদ্বোধন করা হয়। ১৬ ফেব্রুয়ারি ২০১১ সালে পশ্চিমবঙ্গের জয়নাথ নন্দী ও দেবাশীষ ভট্টাচার্য নামে দুই ব্যক্তি চুরুলিয়ায় অবস্থিত কাজী নজরুল ইসলামের স্ত্রী প্রমীলা কাজীর কবর থেকে মাটি নিয়ে একটি সাইকেলে করে বাংলাদেশের উদ্দেশ্যে যাত্রা করেন। ২৮ ফেব্রুয়ারিতে তারা ঢাকায় পৌঁছে কাজী নজরুল ইসলামের সমাধিতে সেই মাটি স্থাপন করেন। কাজী নজরুল ইসলাম ছাড়াও এলাকায় অবস্থিত আরো কিছু ব্যক্তিবর্গের সমাধিকে ঘিরে এই সমাধিসৌধ নির্মাণ করা হয়েছে।   সমাধির তালিকা  নাম পরিচয় জন্ম মৃত্যু কাজী নজরুল ইসলাম বাংলাদেশের জাতীয় কবি ২৪ মে ১৮৯৯ ২৯ আগস্ট ১৯৭৬  জয়নুল আবেদিন বাংলাদেশের জাতীয় অধ্যাপক ও চিত্রশিল্পী ২৯ ডিসেম্বর ১৯১৪ ২৮ মে ১৯৭৬ কামরুল হাসান চিত্রশিল্পী ও বাংলাদেশের বর্তমান পতাকার প্রণেতা ২ ডিসেম্বর ১৯২১ ২ ফেব্রুয়ারি ১৯৮৮ মোজাফফর আহমেদ চৌধুরী ঢাকা বিশ্ববিদ্যালয়ের উপাচার্য ও ঢাকা বিশ্ববিদ্যালয় কেন্দ্রীয় ছাত্র সংসদের প্রথম সভাপতি ২৩ নভেম্বর ১৯২২ ১৭ জানুয়ারি ১৯৭৮ আব্দুল মতিন চৌধুরী বাংলাদেশী পদার্থবিদ ও ঢাকা বিশ্ববিদ্যালয়ের উপাচার্য ১ মে ১৯২১ ২৪ জুন ১৯৮১   বিতর্ক  কাজী নজরুল ইসলামের সমাধির ফলকে তার লেখা মৃত্যুর পরে মসজিদের পাশে সমাহিত হওয়ার ইচ্ছা যুক্ত পঙক্তি লেখা ফলক ২৫ মে ১৯৯৯ সালে ভেঙ্গে ফেলা হয়েছিল। স্থাপিত নতুন ফলকে পঙক্তিটি ছিল না।  সমাধিসৌধ এলাকায় কাজী নজরুল ইসলামের বিদ্রোহী পদ্যের কয়েক পঙক্তি সমৃদ্ধ একটি টেরাকোটার স্মারক স্থাপন করা আছে। এই স্মারকে লেখা তার কবিতার একটি শব্দ ভুল বানানে লেখা হয়েছে।   চিত্রশালা    তথ্যসূত্র   বিষয়শ্রেণী:কাজী নজরুল ইসলাম বিষয়শ্রেণী:ঢাকা বিশ্ববিদ্যালয় বিষয়শ্রেণী:ঢাকা জেলার দর্শনীয় স্থান বিষয়শ্রেণী:বাংলাদেশের সমাধিসৌধ বিষয়শ্রেণী:২০০৯-এ সম্পন্ন ভবন ও স্থাপনা
সারা খান বা সারাহ খান নামের ব্যক্তিরা হলেন:   সারা খান ভারতীয় টেলিভিশন অভিনেত্রী  সারা আফরিন খান ভারতীয় হিন্দিভাষী চলচ্চিত্র অভিনেত্রী  সারা আলী খান, ভারতীয় চলচ্চিত্র অভিনেত্রী ও সাইফ আলী খানের কন্যা  সারা খান (মানবাধিকার কর্মী), (জন্ম: ১৯৮০) ব্রিটিশ মুসলিম মানবাধিকার কর্মী  সারাহ খান পাকিস্তানি অভিনেত্রী  সারাহ মাহবুব খান, (জন্ম: ১৯৯১) পাকিস্তানি টেনিস খেলোয়াড়  সারা রেজা খান, পাকিস্তানি সঙ্গীত শিল্পী   আরও দেখুন  সায়রা খান (জন্ম: ১৯৭০) ব্রিটিশ টেলিভিশন ব্যক্তি
মেসি হল ২০১৭ সালের একটি বাংলা ফুটবল চলচ্চিত্র, যা রিঙ্গো ব্যানার্জি দ্বারা পরিচালিত এবং প্রদীপ চুরিওয়াল প্রযোজিত। শিরোনামটি দ্বারা আর্জেন্টাইন ফুটবলার লিওনেল মেসির উল্লেখ করা হয়েছে।   পটভূমি  মেসি দুই ভাইয়ের গল্প। বড় ভাই প্রসূন তার গার্লফ্রেন্ডের সাথে ঘুরাঘুরি করা এবং তার ভাইয়ের জন্য স্থানীয় ফুটবল ম্যাচ ফিক্স করা ছাড়া আর কিছুই করে না যার কাছ থেকে সে জেতার অর্থের অংশ পায়। ছোট ভাই ছোটু, যিনি "মেসি" শিরোনামের জার্সি পরেন তিনি ফুটবল দক্ষতায় অত্যন্ত প্রতিভাধর। তিনি তার পরিবারের গর্ব এবং তাদের বাবার আশা যিনি একসময় ফুটবল কোচ ছিলেন। প্রসুন ছোটুর জন্য এমন একটি ম্যাচে অংশ নেওয়ার সময় একটি দুর্ঘটনা ঘটে এবং ছোটু আজীবনের জন্য শারীরিকভাবে প্রতিবন্ধী হয়ে পড়ে। দুর্ভাগ্যজনক ঘটনা প্রসূনকে অকথ্য অপরাধবোধে পূর্ণ করে এবং এই অপরাধবোধ থেকে মুক্তি পেতে সে অসম্ভবকে অর্জন করার চেষ্টা করে। সে তার ভাইয়ের জুতোতে পা দেওয়ার চেষ্টা করে।   অভিনয় শিল্পী    ছোটুর চরিত্রে আরিয়ান ভৌমিক  শঙ্কর চক্রবর্তী  মালতী চরিত্রে চৈতি ঘোষাল  নাইজেল অ্যান্টনি  প্রসূনের চরিত্রে রনোদীপ বোস  অরিন্দম বোস  রানা মিত্র  আশিকা  সুমিত সমদ্দার  জিএম তনয়   তথ্যসূত্র    বহিঃসংযোগ      বিষয়শ্রেণী:২০১৭-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:রিঙ্গো ব্যানার্জি পরিচালিত চলচ্চিত্র বিষয়শ্রেণী:ভারতীয় ফুটবল সম্পর্কিত চলচ্চিত্র বিষয়শ্রেণী:লিওনেল মেসি
জানকীনাথ বসু (২৮ মে, ১৮৬০ – ২ ডিসেম্বর, ১৯৩৪) ছিলেন ভারতীয় উকিল এবং আইনজীবী। তিনি ভারতের স্বাধীনতা আন্দোলনের নেতৃত্বদানকারী সুভাষচন্দ্র বসু ও ব্যারিস্টার শরৎচন্দ্র বসুর পিতা।  জন্ম ও শিক্ষাজীবন জানকীনাথ বসু ১৮৬০ খ্রিস্টাব্দের ২৮ মে বর্তমান পশ্চিমবঙ্গের দক্ষিণ ২৪ পরগনা জেলার কোদালিয়া গ্রামে পিতা হরনাথ বসুর চতুর্থ পুত্র হিসেবে জন্মগ্রহণ করেন।An Indian Pilgrim: An Unfinished Autobiography And Collected Letters 1897-1921, Subhas Chandra Bose, Asia Publishing House, London, 1965, p. 1An Indian Pilgrim: An Unfinished Autobiography (Netaji:Collected Works, Vol.1)  , Subhas Chandra Bose, Oxford University Press, 1997, p. 244 তিনি অ্যালবার্ট স্কুল থেকে ম্যাট্রিক পাশ করে কিছুুুুুকাল সেন্ট জেভিয়ার্স কলেজে পড়ার পর পরবর্তীতে জেনারেল অ্যাসেম্বলি ইন্সটিটিউটে (বর্তমানে স্কটিশ চার্চ কলেজ) এবং রাভেনশো কলেজে পড়াশোনা করেন এবং সেখান থেকে তিনি স্নাতক হন।  কর্মজীবন ১৮৮৫ খ্রিস্টাব্দে তিনি কটকের আদালতে ওকালতি অনুশীলন শুরু করেন এবং পরবর্তীতে সেখানকার আইনজীবী হয়েছিলেন। ১৯০১ খ্রিস্টাব্দে তিনি কটক মিউনিসিপ্যালিটির প্রথম বেসরকারি সভাপতি নির্বাচিত হন। তিনি সরকারী প্লেডার নিযুক্ত হন। ১৯১২ খ্রিস্টাব্দে তিনি বঙ্গীয় ব্যবস্থাপক সংস্থার সদস্য হন এবং তাঁকে রায় বাহাদুর উপাধিতে ভূষিত করা হয়। পরবর্তীতে ১৯১৭ খ্রিস্টাব্দে জেলা ম্যাজিস্ট্রেটের সঙ্গে মতানৈক্যকের কারণে তিনি সরকারি উকিল ও পাবলিক প্রসিকিউটর পদে ইস্তফা দেন এবং ১৯৩০ খ্রিষ্টাব্দে সরকারের দমননীতির প্রতিবাদে রায় বাহাদুর উপাধি ত্যাগ করেন।  ব্যক্তি জীবন জানকীনাথ ছিলেন হরনাথ বসু এবং কামিনী বসুর পুত্র। তাঁর ভাইয়েরা ছিলেন যদুনাথ বসু, কেদারনাথ বসু ও দেবেন্দ্রনাথ বসু। তিনি ১৮৮০ খ্রিস্টাব্দে উত্তর কলকাতার হাটখোলার বিখ্যাত কায়স্থ ভরদ্যাজ বংশের প্রভাবতী দেবীর সাথে বিবাহবন্ধনে আবদ্ধ হন, যিনি শরৎচন্দ্র বসু এবং সুভাষচন্দ্র বসু সহ তাদের আট পুত্র এবং ছয় কন্যার শিক্ষায় যথেষ্ট ভূমিকা রেখেছিলেন। কলকাতায় থাকাকালীন তিনি ব্রাহ্মসমাজের নেতাদের সংস্পর্শে আসেন এবং তাদের ভাবধারা তাঁকে গভীরভাবে প্রভাবিত করে। আইনজীবী হিসেবে তাঁর কর্মজীবন তাঁকে ভারতীয় স্বাধীনতা আন্দোলনের বিভিন্ন ধর্মীয় এবং রাজনৈতিক ব্যক্তিত্বের সংস্পর্শে নিয়ে আসে। ফলে তিনি তাঁর অনেক আদর্শ এবং ভাবধারাকে খুব অল্প বয়সেই তাঁর নবম পুত্র সুভাষের মধ্যে সঞ্চারিত করতে পেরেছিলেন।  তথ্যসূত্র  বিষয়শ্রেণী:১৮৬০-এ জন্ম বিষয়শ্রেণী:১৯৩৪-এ মৃত্যু বিষয়শ্রেণী:ভারতীয় আইনজীবী বিষয়শ্রেণী:কলকাতার ব্যক্তি বিষয়শ্রেণী:স্কটিশ চার্চ কলেজের প্রাক্তন শিক্ষার্থী বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর ভারতীয় আইনজীবী বিষয়শ্রেণী:১৯শ শতাব্দীর ভারতীয় আইনজীবী বিষয়শ্রেণী:বাঙালি হিন্দু বিষয়শ্রেণী:বাঙালি আইনজীবী বিষয়শ্রেণী:১৯শ শতাব্দীর বাঙালি বিষয়শ্রেণী:কলকাতার আইনজীবী
আলিপুর ইশারা ভাষা ভারতের একটি গ্রামের ইশারা ভাষা।  এটি কর্ণাটকের আলিপুর শহরে উচ্চ মাত্রার জন্মগত বধিরতা সহ একটি শিয়া মুসলিম ছিটমহলে এই ভাষা ব্যবহার করা বলা হয়। আলিপুরে ১৫০ থেকে ২৫০ বধির লোক রয়েছে,  এবং ২৬,০০০ জনসংখ্যার (২০১৫ সালে) প্রায় ১০,০০০ শ্রবণকারী রয়েছে।  যদিও এই ভাষার কোনো সরকারি মর্যাদা নেই এবং বধির শিশুরা কোনো আনুষ্ঠানিক শিক্ষা পায় না। এই সত্যটি এবং ভারতীয় ইশারা ভাষার ক্রমবর্ধমান প্রভাব আলিপুর ইশারা ভাষার (বা এপিএমএল) বেঁচে থাকাকে হুমকির মুখে ফেলেছে। সিবাজি পান্ডা প্রথম ব্যক্তি যিনি ২০১২ সালে আনুষ্ঠানিকভাবে ভাষাটি নথিভুক্ত করেছিলেন   তার গবেষণার সময়, পান্ডা আবিষ্কার করেছেন যে আলিপুরে বধির জনসংখ্যার অনুপাত প্রায় ০.৭৫%, যেখানে জাতীয় গড় ০.৪১% (২০১১ সালের আদমশুমারি অনুযায়ী)।   তথ্যসূত্র   বিষয়শ্রেণী:কর্ণাটক সমাজ বিষয়শ্রেণী:ভারতের ইশারা ভাষা বিষয়শ্রেণী:গ্রাম্য ইশারা ভাষা
এ. টি. এম. শামসুদ্দিন (১৯২৭-২০০৯), যিনি চারুবাক নামেও পরিচিত, একজন বাংলাদেশী লেখক, সাংবাদিক, অনুবাদক, কমিউনিস্ট এবং ইউনিয়ন সংগঠক। তিনি পূর্ব পাকিস্তান সাংবাদিক ইউনিয়নের সাধারণ সম্পাদক এবং চট্টগ্রাম সর্বদলীয় ভাষা আন্দোলন কমিটির সদস্য হিসেবে দায়িত্ব পালন করেন।   প্রারম্ভিক জীবন  আবু তাহের মুহাম্মদ শামসুদ্দিন, তাহের শামসুদ্দিন নামেও পরিচিত। তার জন্ম বাংলাদেশের দক্ষিণবঙ্গের চট্টগ্রামে। তার বাবা আহমেদুর রহমান ছিলেন কলকাতা বন্দর কমিশনের একজন কর্মচারী। তার যখন তিন বছর বয়স তখন তার মা মারা যান। তার বাবা শামসুদ্দিনের মায়ের চাচাতো/মামাতো বোনকে পুনরায় বিয়ে করেছিলেন, যিনি পরে মারা যান। তিনি তার মামার পরিবারে বেড়ে ওঠেন। তার উপর পরিবার নির্ভরশীল থাকায় তিনি বিয়ে করতে পারেননি।   ব্যক্তিগত জীবন  তিনি মাছ ধরা, উচ্চাঙ্গ সঙ্গীত, খেলাধুলা, দর্শন এবং ইতিহাস পছন্দ করতেন। এছাড়াও তিনি ইউরোপ ও উপমহাদেশের বহু দেশে ভ্রমণ করেছেন। সোভিয়েত ইউনিয়নের পতনের বিষয়ে তার খুব স্পষ্ট দৃষ্টিভঙ্গি ছিল। তিনি রবীন্দ্রনাথ, রোম্যাঁ রোলাঁ, তলস্তোয়, তারাশঙ্কর, মানিক, সুনীল, বুদ্ধদেব বসু, শামসুল হক, শামসুর রাহমান এবং হুমায়ূন আহমেদ এর লেখা পছন্দ করতেন।   সক্রিয় রাজনীতি  শামসুদ্দিন ব্রিটিশ ঔপনিবেশিক শক্তির বিরুদ্ধে সক্রিয় ছিলেন এবং জেলেও ছিলেন। নবম শ্রেণীতে পড়ার সময় তিনি জেলা মুসলিম ছাত্রলীগের সহ-সম্পাদক ছিলেন। তার স্নাতক শেষ হয়নি। পরবর্তীকালে, তিনি অত্যন্ত কঠোর কমিউনিস্ট ছিলেন এবং আন্ডারগ্রাউন্ড পার্টির কর্মী ছিলেন। তিনি পাকিস্তান আন্দোলনে যোগ দেন।   সম্পাদক  শামসুদ্দিন প্রথমে দৈনিক ইত্তেফাক পত্রিকায় যোগ দেন। পরে ১৯৬১ সালে ঢাকার দৈনিক সংবাদ পত্রিকায় সহকারী সম্পাদক হিসেবে যোগ দেন। তিনি উদয়ন, যুববার্তা, সোভিয়েত সমিক্ষা, সোভিয়েত রিভিউ ইত্যাদি পত্রিকার সম্পাদক হিসেবেও দায়িত্ব পালন করেন।   সোভিয়েত দূতাবাসে কর্মজীবন  তিনি ঢাকায় সোভিয়েত দূতাবাসের তথ্য ছাপাখানা বিভাগের মহাব্যবস্থাপক হিসেবে কাজ করতেন। সেখান থেকে তিনি ২১ বছর পর অবসর নেন।   কাজ  তিনি অনেক ব্যঙ্গ ও দুঃসাহসিক গল্প লিখেছেন। ১৯৬৬ সালে তার প্রথম উপন্যাস 'বনানীর বুকে' প্রকাশিত হয়। কাজী আনোয়ার হোসেন তাকে অনুপ্রাণিত করেন এবং ১৯৮৭ সালে তিনি রহস্য পত্রিকাতে বটমুলের গল্প দিয়ে তার লেখা শুরু করেন। তার প্রথম অনুবাদ 'হোজা নাসিরুদ্দিন'। এছাড়াও তিনি 'পাকিস্তান যখন ভাংলো', 'লেফটেন্যান্ট জেনারেল গুল হাসান খানের স্মৃতিকথা' সহ অনেকগুলো অনুবাদ করেছেন।   তার লেখা গ্রন্থ   পশ্চিমা সিরিজ:   আগন্তুক  ঈগলের বাসা  শেষ প্রতিপক্ষ  সন্দের্শের রক্ত চাই  গ্রীন ফিল্ডের আউট ল'   জুলস ভের্ন সিরিজ   আশি দিনে বিশ্ব ভ্রমণ  চাঁদে অভিযান  বেগমের রত্নভান্ডার  নাইজারের বাঁকে  বেলুনে পাঁচ সপ্তাহ   তিন গোয়েন্দা  রকিব হাসানের প্রস্থানের পর এ. টি. এম. শামসুদ্দিন তিন গোয়েন্দা লিখেছেন। তিনি ৩০টিরও বেশি এ বই লিখেছেন।   অন্যান্য অনুবাদ   ট্রাইটনের নৌবিহার  ক্যারি অন, জিভস   তথ্যসূত্র    বহিঃসংযোগ   একাডেমিক অভিধান এবং বিশ্বকোষ  স্বাধীনতা যুদ্ধের ইতিহাস, তামান্না খান - দ্য ডেইলি স্টার   বিষয়শ্রেণী:১৯২৭-এ জন্ম বিষয়শ্রেণী:২০০৯-এ মৃত্যু বিষয়শ্রেণী:বাংলাদেশী লেখক বিষয়শ্রেণী:রাজনীতিবিদ বিষয়শ্রেণী:চট্টগ্রাম জেলার ব্যক্তি বিষয়শ্রেণী:বেঙ্গল প্রেসিডেন্সি বিষয়শ্রেণী:সম্পাদক বিষয়শ্রেণী:অনুবাদক বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:বাংলা ভাষার লেখক
উপপ্রজাতি () শ্রেণীবিন্যাসবিদ্যায় প্রজাতি পরবর্তী পদবি বা একক। উপপ্রজাতি বলতে কোন একটি নির্দিষ্ট প্রজাতির মোট সদস্যসংখ্যার এমন একটি অংশকে বোঝায় যাদের আবাস প্রজাতিটির পুরো বিচরণস্থলের একটি নির্দিষ্ট অংশে সীমাবদ্ধ এবং যাদেরকে প্রজাতিটির অন্যান্য সদস্যদের থেকে নির্দিষ্ট বৈশিষ্ট্যের ভিত্তিতে আলাদা করা যায়।Wilbur, L. Robert, et. al., Is It a Dime, a Stock, or a Subspecies? Theses and other definitions, (Alaska: Alaska Department of Fish and Game, 1998), p. 10. কোন একটি প্রজাতির অধীনে কমপক্ষে দু'টি উপপ্রজাতি থাকতে হবে। কারণ একটি নির্দিষ্ট বৈশিষ্ট্যের ভিত্তিতে উপপ্রজাতি সৃষ্টি করতে হলে তুলনীয় আরেকটি উপপ্রজাতি অবশ্যই লাগবে। যে সকল প্রজাতির কোন উপপ্রজাতি নেই, তাদের বলে একপ্রজাতিক। তবে পৃথিবীতে একটিমাত্র উপপ্রজাতি থাকতে পারে যদি প্রজাতির অন্যান্য উপপ্রজাতিগুলো বিলুপ্ত হয়ে যায়; যেমন: হোমো স্যাপিয়েন্স স্যাপিয়েন্স।  একই প্রজাতির আলাদা উপপ্রজাতির অন্তর্গত জীবসমূহ নিজেদের মধ্যে প্রজননের মাধ্যমে প্রজননক্ষম বংশধরের জন্ম দিতে পারে। তবে প্রকৃতিতে এমনটি খুব কমই ঘটতে দেখা যায়। তার প্রধান কারণ হল, ভিন্ন উপপ্রজাতির অন্তর্গত জীবেরা ভৌগোলিকভাবে বিচ্ছিন্ন, অর্থাৎ এরা ভিন্ন ভিন্ন ভৌগোলিক অঞ্চলে বসবাস করে। দু'টি উপপ্রজাতির একই এলাকায় সহাবস্থান প্রকৃতিতে একটি বিরল ঘটনা।   নির্ধারক বিষয়সমূহ   প্রধানত দু'টি বৈশিষ্ট্যের উপর ভিত্তি করে উপপ্রজাতিসমূহ আলাদা করা যায়। বৈশিষ্ট্য দু'টি হল: শারীরিক গঠন ও ডিএনএ-র ক্রমবিন্যাস।   শারীরিক গঠন   উপপ্রজাতিসমূহের শারীরিক গঠনের পার্থক্য দুইভাবে বিচার করা যায়: পরিমাপগত বিভিন্নতা ও দৃশ্যমান বিভিন্নতা। যখন একই প্রজাতির দু'টি সদস্যের মধ্যে গড় দৈর্ঘ্য, গড় ওজন, লেজের দৈর্ঘ্য, পাতার দৈর্ঘ্য, গড় গর্ভকাল ইত্যাদি পরিমাপগত পার্থক্য দেখা যায়, তখন তাদের দু'টি ভিন্ন উপপ্রজাতির অন্তর্গত বলে বিবেচনা করা হয়। এই উপপ্রজাতিকরণের ভিত্তি হল পরিমাপগত বিভিন্নতা। এছাড়া দৃশ্যমান পার্থক্যের কারণেও নতুন উপপ্রজাতির সৃষ্টি হতে পারে। হয়তো দেখা গেল কোন একটি প্রজাতি পাখির এক অঞ্চলের সদস্যসমূহের ডানার রঙ নীল, আরেক অঞ্চলে তা সবুজাভ নীল। কোন এক প্রজাতির বাঘের এক অঞ্চলের সদস্যসমূহের লেজের বলয় ১১টি, অপর অঞ্চলের সদস্যসমূহের বলয় ১৩টি। এসকল দৃশ্যমান বিভিন্নতার কারণে নতুন উপপ্রজাতির সৃষ্টি হয়।  আবার জীনের মিউটেশনের কারণে একটিমাত্র জীবকে ভিন্ন বলে উপপ্রজাতি ঘোষণা করা যাবে না। এক্ষেত্রে জীবটির ভৌগোলিক আবাস ও জীন মানচিত্র পর্যালোচনা করে তার উপপ্রজাতি নির্ধারণ করতে হবে।   ডিএনএ-র ক্রমবিন্যাস   আবার যখন দু'টি সদস্যের জীন মানচিত্র পর্যালোচনা করে দেখা যায় যে তাদের ডিএনএ-র ক্রমবিন্যাস ভিন্ন, তখন তাদের আলাদা আলাদা উপপ্রজাতির সদস্য বলে গণ্য করা হয়। কখনও কখনও এমনটি দেখা যায় যে উপপ্রজাতির দু'টি সদস্য শারিরীক গঠনের দিক থেকে হবহু এক, কিন্তু ডিএনএ-র ক্রমবিন্যাসের ভিন্নতার কারণে তারা ভিন্ন ভিন্ন উপপ্রজাতির আওতায় পড়েছে।   একপ্রজাতিক ও বহুপ্রজাতিক প্রজাতি   যেসকল প্রজাতির জীবকে আর অন্য কোন ছোট এককের মধ্যে ফেলা যায় না, তাদের একপ্রজাতিক জীব বলে। এক্ষেত্রে প্রজাতিটির সকল সদস্য দেখতে একই রকম এবং সেজন্য এদের অন্য কোন ছোট ভাগের বিভক্ত করার কোন প্রয়োজন পড়ে না। এদের মধ্যে যেকোন ধরনের বৈচিত্রের হার খুব কম ও অনিয়মিত। এদের মধ্য জীনের প্রবাহ খুবই নিয়মিত।  অপর দিকে, যে সকল প্রজাতির একাধিক উপশ্রেণী রয়েছে, তাদের বহুপ্রজাতিক জীব বলে।   তথ্যসূত্র   বিষয়শ্রেণী:বৈজ্ঞানিক শ্রেণিবিন্যাস বিষয়শ্রেণী:জীববৈজ্ঞানিক পরিভাষা বিষয়শ্রেণী:জীববিজ্ঞান পরিভাষা বিষয়শ্রেণী:উদ্ভিদবিদ্যাগত নামাবলী বিষয়শ্রেণী:প্রাণিবৈজ্ঞানিক নামাবলী
মুহাদ্দিস হলেন সেই ব্যক্তি যিনি হাদিস শাস্ত্র এর বর্ণনা ও এ বিষয়ে জ্ঞান রাখেন। এভাবে তিনি হাদিসের অনেক বর্ণনা এবং বর্ণনাকারীদের অবস্থার সাথে পরিচিত।تيسير مصطلح الحديث، د. محمود الطحان، مركز الهدى للدراسات، الإسكندرية، 1415 هـ، ص17 মুহাদ্দিসগণের মধ্যে সবচেয়ে প্রসিদ্ধ হলেন, সিহাহ সিত্তার ছয় জন লেখক- বুখারী, মুসলিম, আবু দাউদ, নাসায়ী, তিরমিজি ও ইবনে মাজাহ। এছাড়াও শামস উদ্দিন আল-যাহাবি, আল-হাকিম আল-নিশাপুরি ইবনে কাছির আল-দামেশকি, আবু বকর ইবনে আবি সাইথামা, আল-দিনুরি, আল-সাখাভি, দারেকুতনি, ইবনে হাজর আসকালানী, জালালুদ্দিন সুয়ুতি, ইমাম আহমদ রেজা খান বেরলভী এবং ইবনে জুযরি। সমসাময়িকদের মধ্যে আছেন যুফরুদ্দিন বিহারি, নঈম উদ্দিন মুরাদাবাদী, আমজাদ আলী আজমী, ইমাম আলবানী, শুয়াইব আরনাউত, আবু ইসহাক আল-হুওয়াইনি এবং মুস্তফা আল-আদাভী।  উল্লেখযোগ্য মুহাদ্দিস  ইমাম মালিক (৭১১-৭৯৫)  আহমদ বিন হাম্বল (৭৮০-৮৫৫)  আবদ আল রাজ্জাক আল সান'আনি (৭৪৪-৮২৬)  ইমাম বুখারী (৮১০-৮৭০)  আবু দাউদ (৮১৭-৮৮৯)  ইমাম মুসলিম (৮২১-৮৭৫)  ইমাম তিরমিজি (৮২৪-৮৯২)  ইমাম ইবনে মাজাহ (৮২৪-৮৮৭)  ইমাম নাসাই (৮২৯-৯১৫)  ইবনে খুজায়মা (৮৩৭-৯২৩)  ইবনে হিব্বান (৮৫৪-৯৬৫)  আত-তাবারানি (৮৭৩-৯৭১)  আল-দারাকুতনী (৯১৮-৯৯৫)  হাকিম নিশাপুরী (৯৩৩-১০১৪)  আল-বায়হাকী (৯৯৪-১০৬৬)  ইবনে আবদুল বার (৯৭৮-১০৭১)  আল-বাগাভী (১০৪১-১১২২)  ইবনে আসাকির (১১০৫-১১৭৬)  ইবনে জাওজি (১১১৬-১২০১)  ইমাম নববি (১২৩৩-১২৭৭)  ইমাম আয-যাহাবি (১২৭৪-১৩৪৮)  ইবনে কাসির (১৩০১–১৩৭৩)  তাজ উদ্দিন আস-সুবকি (১৩২৭-১৩৭০)  ইবনে হাজার আসক্বালানী (১৩৭২-১৪৪৯)  আল-সাখাভী (১৪২৮-১৪৯৭)  জালালুদ্দীন সুয়ুতী (১৪৪৫-১৫০৫)  মুল্লা আলী আল-ক্বারী (১৫২৯-১৬০৫)  আবদুল হক দেহলভী (১৫৫১-১৬৪২)  শাহ ওয়ালিউল্লাহ দেহলভী (১৭০৩-১৭৬২)  শাহ আবদুল আজিজ (১৭৪৬-১৮২৪)  আহমদ রেজা খান বেরলভী (১৮৫৬-১৯২১)  আহমদ ইয়ার খান নঈমী (১৯০০-১৯৭০)   তথ্যসূত্র   বিষয়শ্রেণী:ধর্মীয় পেশা বিষয়শ্রেণী:হাদিস বিষয়শ্রেণী:মুহাদ্দিস
(Q)   ৫  ৪  ১ ০  ০   ৮  +১.৮০২  ২০১৯ আইসিসি টি২০ বিশ্বকাপ বাছাইপর্বে অগ্রসর।  ৫  ৪  ১  ০  ০  ৮  +১.৭৪৯   ৫  ৩  ২ ০  ০   ৬  –০.৬৮৭  ৫  ২  ৩  ০   ০   ৪  +০.১৭১ (H)  ৫  ২  ৩  ০  ০  ৪  –০.৬২৬  ৫  ০  ৫  ০  ০  ০  –২.৫২৫ (H) আয়োজক, (Q) যোগ্যতা অর্জন করেছে ইউরোপ
লুকাসফিল্ম লিমিটেড এলএলসি হলো একটি আমেরিকান চলচ্চিত্র এবং টেলিভিশন প্রযোজনা সংস্থা যা ওয়াল্ট ডিজনি কোম্পানির একটি বিভাগ ওয়াল্ট ডিজনি স্টুডিওর একটি সম্পূরক। স্টুডিওটি স্টার ওয়ার্স এবং ইন্ডিয়ানা জোন্স ফ্র্যাঞ্চাইজিগুলি তৈরি এবং উত্পাদনের জন্য, পাশাপাশি চলচ্চিত্রের জন্য বিশেষ আবহ, শব্দ এবং কম্পিউটার অ্যানিমেশন বিকাশের ক্ষেত্রে অগ্রগামী হিসেবে সর্বাধিক পরিচিত। লুকাসফিল্ম ১৯৭১ সালে ক্যালিফোর্নিয়ার সান রাফায়েলে চলচ্চিত্র-নির্মাতা জর্জ লুকাস প্রতিষ্ঠা করেছিলেন; সংস্থাটির বেশিরভাগ কার্যক্রম ২০০৫ সালে সান ফ্রান্সিসকোতে স্থানান্তরিত করা হয়েছিল। ডিজনি ২০১২ সালের অক্টোবরে লুকাসফিল্মকে ২.২ বিলিয়ন ডলার নগদ এবং ১.৮৫৫ বিলিয়ন ডলারের বিনিময়ে অধিগ্রহণ করে।   তথ্যসূত্র   বিষয়শ্রেণী:১৯৭১-এ প্রতিষ্ঠিত বিষয়শ্রেণী:ক্যালিফোর্নিয়া ভিত্তিক বিনোদন কোম্পানি বিষয়শ্রেণী:মার্কিন যুক্তরাষ্ট্রের চলচ্চিত্র প্রযোজনা কোম্পানি বিষয়শ্রেণী:সান ফ্রান্সিস্কো ভিত্তিক কোম্পানি বিষয়শ্রেণী:ডিজনি অধিগ্রহণ বিষয়শ্রেণী:২০১২-এর অধিগ্রহণ ও একত্রীকরণ বিষয়শ্রেণী:মার্কিন কর্পোরেট সহযোগী প্রতিষ্ঠান বিষয়শ্রেণী:পিবডি পুরস্কার বিজয়ী
পুতলিবাই গান্ধী (১৮৪৪ - ১২ জুন ১৮৯১) ছিলেন ভারতের জাতির জনক মহাত্মা গান্ধীর মা এবং প্রাক্তন রাজকোট দেওয়ান করমচাঁদ গান্ধীর কনিষ্ঠা স্ত্রী। পুতলিবাই হিন্দুধর্মের একনিষ্ঠ সেবিকা ছিলেন। তিনি ছিলেন কঠিন ধর্মানুরাগী নারী। তিনি প্রতিদিন উপোস করতেন এবং নিরামিষাশী ছিলেন। ধর্মীয় অনুশাসনে গান্ধী বড় হন। মায়ের কাছ থেকে মহাত্মা গান্ধী ধর্ম সম্পর্কে অনেক কিছু শিখেছিলেন। পুতলিবাই-এর পিত্রালয় ছিল গুজরাটের জুনাগড় রাজ্যের দাঁতরানা (দন্তরানা) নামে একটি গ্রামে। তিনি করমচাঁদের থেকে বয়সে বাইশ বছরের ছোট ছিলেন। করমচাঁদের চার স্ত্রীর মধ্যে তার তৃতীয় স্ত্রী ছিলেন নিঃসন্তান। প্রথম দুই স্ত্রী কম সময়ের ব্যবধানে মারা যাওয়ার পর করমচাঁদ পুতলিবাইকে বিয়ে করেন। মোহনদাস ছিলেন তার কনিষ্ঠ সন্তান। যাকে তিনি আদর করে মনিয়া বলে ডাকতেন। মহাত্মা গান্ধী তার আত্মজীবনীমূলক বই দ্য স্টোরি অফ মাই এক্সপেরিমেন্টস উইথ ট্রুথ –এ তার মায়ের সম্পর্কে বিশদে লিখেছেন। ব্যারিস্টারি পড়তে ইংল্যান্ডের উদ্দেশ্যে রওনা হওয়ার সময়কালে তার মায়ের মনের অবস্থার কথাও এই বইয়ে রয়েছে। বিদেশ যাওয়ারকালে মা তাকে শপথ করিয়েছিলেন যে তিনি মদ, মাংস হতে বিরত থাকবেন।   তথ্যসূত্র   বিষয়শ্রেণী:১৮৪৪-এ জন্ম বিষয়শ্রেণী:১৮৯১-এ মৃত্যু বিষয়শ্রেণী:ভারতীয় নারী বিষয়শ্রেণী:মহাত্মা গান্ধী বিষয়শ্রেণী:ভারতীয় হিন্দু বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৮৩৯-এ জন্ম বিষয়শ্রেণী:মহাত্মা গান্ধী পরিবার
সেরিনিয়ে মোবু কারা এমবোজি (; জন্ম: ২২ নভেম্বর ১৯৮৯; কারা এমবোজি নামে সুপরিচিত) হলেন একজন সেনেগালীয় পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাইলিয়াহ এবং সেনেগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১১ সালে, এমবোজি সেনেগাল অনূর্ধ্ব-২৩ দলের হয়ে সেনেগালের বয়সভিত্তিক পর্যায়ে অভিষেক করেছিলেন। প্রায় ১ বছর যাবত সেনেগালের বয়সভিত্তিক দলের হয়ে খেলার পর, তিনি ২০১১ সালে সেনেগালের হয়ে আন্তর্জাতিক পর্যায়ে অভিষেক করেছেন; সেনেগালের জার্সি গায়ে তিনি এপর্যন্ত ৪৭ ম্যাচে ৫টি গোল করেছেন।  প্রারম্ভিক জীবন সেরিনিয়ে মোবু কারা এমবোজি ১৯৮৯ সালের ২২শে নভেম্বর তারিখে সেনেগালের এনদিয়াসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল এমবোজি সেনেগাল অনূর্ধ্ব-২৩ দলের হয়ে খেলার মাধ্যমে সেনেগালের প্রতিনিধিত্ব করেছেন। সেনেগালের বয়সভিত্তিক দলের হয়ে তিনি প্রায় ১ বছরে ৭ ম্যাচে অংশগ্রহণ করে ১টি গোল করেছেন।  ২০১১ সালের ১১ই নভেম্বর তারিখে, ২১ বছর, ১১ মাস ও ২০ দিন বয়সে, ডান পায়ে ফুটবল খেলায় পারদর্শী এমবোজি গিনির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেনেগালের হয়ে অভিষেক করেছেন। উক্ত ম্যাচের ৫৪তম মিনিটে মধ্যমাঠের খেলোয়াড় মাখতার তিউনের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি সেনেগাল ৪–১ গোলের ব্যবধানে জয়লাভ করেছিল। সেনেগালের হয়ে অভিষেকের বছরে এমবোজি সর্বমোট ১ ম্যাচে অংশগ্রহণ করেছেন।  ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান।  পরিসংখ্যান আন্তর্জাতিক   দল  সাল  ম্যাচ  গোল সেনেগাল  ২০১১  ১  ০ ২০১২  ২  ০ ২০১৩  ৪  ০ ২০১৪  ৮  ১ ২০১৫  ১২  ২ ২০১৬  ৬  ০ ২০১৭  ১৩  ২ ২০১৮  ১  ০ সর্বমোট  ৪৭  ৫  তথ্যসূত্র  বহিঃসংযোগ                 বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:সেনেগালীয় ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:রয়্যাল রেসিং ক্লাব খেংকের খেলোয়াড় বিষয়শ্রেণী:রয়্যাল স্পোর্টিং ক্লাব আন্ডারলেখটের খেলোয়াড় বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১৫ আফ্রিকা কাপ অব নেশন্সের খেলোয়াড় বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ক্লাব নাঁতের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:কাতার স্টার্স লিগের খেলোয়াড় বিষয়শ্রেণী:আল সাইলিয়াহ স্পোর্টস ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
ব্যবহার  এই টেমপ্লেটটি অনলাইন মেন্ডেলিয়ান ইনহেরিটেন্স ইন ম্যান ডাটাবেজে সুনির্দিষ্ট ও সংখ্যাযুক্ত তথ্যসূত্রে সংযোগ প্রদান করে।  টেমপ্লেটটি এভাবে ব্যবহার করুন:   ##### ওএমআইএম পাতার নম্বর  পাতার নাম হলো সংযোগে প্রদর্শনের জন্য ঐচ্ছিক পরামিতি  প্রদর্শনের পছন্দ হলো টেমপ্লেটের লেখা বিভিন্নভাবে প্রদর্শনের চাবি:  পরামিতিটি ব্যবহার না করা হলে বা খালি থাকলে সংযোগসহ সম্পূর্ণ ডাটাবেজের নাম প্রদর্শিত হবে  plain ব্যবহার করা হলে সংযোগবিহীন অবস্থায় ডাটাবেজের সম্পূর্ণ নাম প্রদর্শন করবে  shortlink ব্যবহার করা হলে ডাটাবেজের সংক্ষিপ্ত নাম সংযোগসহ প্রদর্শন করবে  short ব্যবহার করা হলে সংযোগহীন অবস্থায় ডাটাবেজের সংক্ষিপ্ত নাম প্রদর্শন করবে  none ব্যবহার করা হলে ডাটাবেজের নাম প্রদর্শিত হবে না   উদাহরণ  সাধারণ উদাহরণ   →    →    →    →    →    →    →
পার্থ স্কর্চার্স () পশ্চিম অস্ট্রেলিয়ার পার্থভিত্তিক ঘরোয়া টুয়েন্টি২০ প্রতিযোগিতায় অস্ট্রেলীয় ক্রিকেট দল। দলটি বিগ ব্যাশ লীগে পার্থের প্রতিনিধিত্বকারী দল। ক্রিকেট খেলায় দলটি কমলা রঙের পোশাক পরিধান করে।  এ পর্যন্ত দলটি চারটি বিবিএল ফাইনালে খেলার সুযোগ পায়। তন্মধ্যে তিনটিতেই স্বাগতিক ছিল। তৃতীয় ও চতুর্থ মৌসুমের প্রতিযোগিতায় তারা দুইবার শিরোপা জয় করে। ২০১১-১২ মৌসুমে সিডনি সিক্সার্স ও ২০১২-১৩ মৌসুমে ব্রিসবেন হিটের কাছে পরাজিত হলেও বিবিএল-৩ এ হোবার্ট হারিকেন্স ও বিবিএল-৪ এ সিডনি সিক্সার্সকে পরাজিত করে চ্যাম্পিয়ন হয়।   ইতিহাস  ২০১৪ সালে সফলভাবে দলের শিরোপা জয়ে ভূমিকা রেখে সাইমন ক্যাটিচ দলের অধিনায়কত্ব থেকে অবসর নেন। এরপর এ্যাডাম ভোজেস স্কর্চার্সের অধিনায়কত্ব করছেন।  ২০১১-১২ মৌসুমে মিকি আর্থার দলের কোচ ছিলেন। কিন্তু জাতীয় দলে কোচ হিসেবে মনোনীত হওয়ায় তাঁর সহকারী লাচলান স্টিভেন্স দল পরিচালনা করেন। এরপর নভেম্বর, ২০১২ সালে জাস্টিন ল্যাঙ্গার স্টিভেন্সের স্থলাভিষিক্ত হন।   দলীয় সদস্য  আন্তর্জাতিক ক্রিকেটে ক্যাপ পরিধানকারী খেলোয়াড়দেরকে গাঢ় লেখায় দেখানো হয়েছে।  নাম জাতীয়তা জন্ম তারিখ ব্যাটিংয়ের ধরন বোলিংয়ের ধরন মন্তব্য ব্যাটসম্যান এ্যাডাম ভোজেস     ডানহাতি  লেফট আর্ম অর্থোডক্স  অধিনায়ক মাইকেল কারবেরি     বামহাতি  ডানহাতি অফ স্পিন  বিদেশী খেলোয়াড় শন মার্শ     বামহাতি  লেফট আর্ম অর্থোডক্স  মাইকেল ক্লিঙ্গার     ডানহাতি  –   মার্কাস হ্যারিস     বামহাতি  –   মাইকেল বেইলি     ডানহাতি  লেফট আর্ম অর্থোডক্স  কমুনিটি রুকি অল-রাউন্ডার নাথান কোল্টার-নিল     ডানহাতি  ডানহাতি ফাস্ট মিডিয়াম  মিচেল মার্শ     ডানহাতি  ডানহাতি ফাস্ট মিডিয়াম  অ্যাস্টন অ্যাগার     বামহাতি  লেফট আর্ম অর্থোডক্স  অ্যাশটন টার্নার     ডানহাতি  ডানহাতি অফ স্পিন  হিলটন কার্টরাইট     ডানহাতি  ডানহাতি মিডিয়াম  অ্যান্ড্রু টাই     ডানহাতি  ডানহাতি ফাস্ট মিডিয়াম  উইকেট-কিপার স্যাম হোয়াইটম্যান     বামহাতি  –  জোশ ইংলিশ     ডানহাতি  –  ডেভেলপম্যান্ট রুকি পেস বোলার ইয়াসির আরাফাত     ডানহাতি  ডানহাতি ফাস্ট মিডিয়াম  বিদেশী খেলোয়াড় জেসন বেহরেনডর্ফ     ডানহাতি  বামহাতি ফাস্ট মিডিয়াম   জোয়েল প্যারিস     বামহাতি  বামহাতি ফাস্ট মিডিয়াম   সাইমন ম্যাককিন     ডানহাতি  ডানহাতি ফাস্ট মিডিয়াম   স্পিন বোলার ব্র্যাড হগ     বামহাতি  বামহাতি চায়নাম্যান  জেমস মুইরহেড     ডানহাতি  ডানহাতি লেগ স্পিন    অর্জনসমূহ   ঘরোয়া প্রতিযোগিতা  বিগ ব্যাশ লীগ: চ্যাম্পিয়ন (২): ২০১৩-১৪, ২০১৪-১৫ রানার্স-আপ (২): ২০১১-১২, ২০১২-১৩মাইনর প্রিমিয়ার (১): ২০১১-১২ ফাইনাল সিরিজে অংশগ্রহণ (৪): ২০১১-১২, ২০১২-১৩, ২০১৩-১৪, ২০১৪-১৫   আন্তর্জাতিক প্রতিযোগিতা  চ্যাম্পিয়ন্স লীগ টুয়েন্টি২০: চ্যাম্পিয়ন (০): ''রানার্স-আপ (০): অংশগ্রহণ (৪): ২০১২, ২০১৩, ২০১৪, ২০১৫   তথ্যসূত্র    বহিঃসংযোগ  Big Bash League   বিষয়শ্রেণী:বিগ ব্যাশ লিগের দল বিষয়শ্রেণী:পশ্চিম অস্ট্রেলিয়ার ক্রিকেট দল বিষয়শ্রেণী:২০১১-এ প্রতিষ্ঠিত ক্রীড়া ক্লাব বিষয়শ্রেণী:পার্থ, পশ্চিম অস্ট্রেলিয়ার ক্রীড়া ক্লাব